ai4bharat/Pralekha huggingface dataset:
ప్రధాన మంత్రి కార్యాలయం
జి-20 శిఖరాగ్రం సందర్భంగా ఫ్రాన్స్ అధ్యక్షునితో ప్రధానమంత్రి ద్వైపాక్షిక సమావేశం
జి-20 నాయకుల శిఖరాగ్ర సదస్సు సందర్భంగా ఇటలీలోని రోమ్ నగరంలో ఫ్రాన్స్ అధ్యక్షుడు ఇమ్మాన్యుయెల్ మాక్రాన్, ప్రధానమంత్రి శ్రీ నరేంద్ర మోదీ మధ్య 2021 అక్టోబర్ 30వ తేదీన ద్వైపాక్షిక సమావేశం జరిగింది.
భారత-ఫ్రాన్స్ వ్యూహాత్మక భాగస్వామ్యానికి చెందిన పలు అంశాలపై ఉభయ దేశాల నాయకులు సంతృప్తి ప్రకటించారు.
యూరోపియన్ యూనియన్ 2021 సెప్టెంబరులో విడుదల చేసిన ఇండో-పసిఫిక్ వ్యూహాన్ని ప్రధానమంత్రి స్వాగతిస్తూ ఇందుతో ఫ్రాన్స్ పోషించిన నాయకత్వ పాత్రకు ధన్యవాదాలు తెలిపారు. ఇండో-పసిఫిక్ సహకారానికి నాయకులిద్దరూ కట్టుబాటును పునరుద్ఘాటిస్తూ ఆ ప్రాంతంలో బహిరంగమైన, స్వేచ్ఛాయుత, నిబంధనల ఆధారిత వ్యవస్థ కోసం కొత్త మార్గాలు అన్వేషించాలని నిర్ణయించారు.
మరి కొద్ది రోజుల్లో జరగబోతున్న సిఓపి26 సదస్సు గురించి కూడా ఉభయులు చర్చించారు. వాతావరణ ఫైనాన్స్ వంటి అంశాలపై దృష్టి సారించాల్సి ఉందన్న అవసరం నొక్కి చెప్పారు.
వీలైనంత త్వరగా అవకాశం చూసుకుని భారతదేశాన్ని సందర్శించాలని అధ్యక్షుడు మాక్రాన్ ను ప్రధానమంత్రి ఆహ్వానించారు.
ప్రధాన మంత్రి కార్యాలయం
పిఎమ్ జన్ ఔషధి పరియోజన లో అసమ్ యొక్క పయనాన్ని ప్రశంసించిన ప్రధాన మంత్రి
అసమ్ లో పిఎమ్ జన్ ఔషధి పరియోజన సాధిస్తున్న పురోగతి పట్ల ప్రధాన మంత్రి శ్రీ నరేంద్ర మోదీ సంతోషాన్ని వ్యక్తం చేశారు.
ఎమ్ పి క్వీన్ ఓజా ట్వీట్ కు ప్రధాన మంత్రి ఒక ట్వీట్ లో ప్రతిస్పందిస్తూ ఈ కింది విధం గా పేర్కొన్నారు.
వ్యవసాయ మంత్రిత్వ శాఖ
ఈ ఖరీఫ్లో, 13.77 ల.మె.ట. పప్పుధాన్యాలు, నూనె గింజల సేకరణకు తమిళనాడు, కర్ణాటక, మహారాష్ట్ర, తెలంగాణ, హర్యానాకు కేంద్రం అనుమతి
ఆదివారం వరకు, హర్యానా, పంజాబ్ రైతుల నుంచి క్వింటాలుకు రూ.1868 కనీస మద్దతు ధరతో, 5637 మె.ట. ధాన్యం సేకరణ; మిగిలిన రాష్ట్రాల్లో సోమవారం నుంచి ప్రారంభమైన సేకరణ
పత్తి సేకరణ అక్టోబర్ 1వ తేదీ నుంచి ప్రారంభం
2020-21 ఖరీఫ్ మార్కెటింగ్ సీజన్  ప్రారంభమైంది. ప్రస్తుత కనీస మద్దతు ధర పథకాల ప్రకారం, రైతుల నుంచి వ్యవసాయ ఉత్పత్తులను కేంద్రం సేకరిస్తోంది.
రాష్ట్రాల నుంచి వచ్చిన ప్రతిపాదనల మేరకు, 13.77 ల.మె.ట. పప్పుధాన్యాలు, నూనె గింజల సేకరణకు తమిళనాడు, కర్ణాటక, మహారాష్ట్ర, తెలంగాణ, హర్యానాకు అనుమతి లభించింది. మిగిలిన రాష్ట్రాలు/యూటీల నుంచి వచ్చిన విజ్ఞప్తుల మేరకు వాటికి కూడా సేకరణ అనుమతి లభిస్తుంది. ఒకవేళ మార్కెట్ రేటు కనీస మద్దతు ధర కంటే తక్కువగా ఉంటే, మద్దతు ధర పథకాలను  అనుసరించి సేకరణ ఉంటుంది.
ఈ నెల24వ తేదీ వరకు, 40 మంది తమిళ రైతులకు ప్రయోజనం చేకూరుస్తూ, రూ.25 లక్షల కనీస మద్దతు ధరతో, 34.20 మె.ట. పెసలను నోడల్ ఏజెన్సీల ద్వారా కేంద్రం సేకరించింది. అదేవిధంగా, 5089 మె.ట. ఎండు కొబ్బరిచిప్పలను రూ.52.4 కోట్ల కనీస మద్దతు ధరతో సేకరించింది. తమిళనాడు, కర్ణాటకలోని 3961 మంది రైతులకు ప్రయోజనం చేకూరింది. ఆంధ్రప్రదేశ్, కర్ణాటక, తమిళనాడు, కేరళలో మొత్తం 95.75 ల.మె.ట. ఎండు కొబ్బరిచిప్పల సేకరణకు కేంద్రం అనుమతి ఇచ్చింది.
గత శనివారం నుంచి ఖరీఫ్ ధాన్యం సేకరణ ప్రారంభమైంది. క్వింటాలుకు రూ.1868 కనీస మద్దతు ధరతో ఆదివారం వరకు, 5637 మె.ట. ధాన్యాన్ని కేంద్రం సేకరించింది. హర్యానా, పంజాబ్ రైతుల వద్ద ఈ సేకరణ జరిగింది. ధాన్యం విలువ రూ.10.53 కోట్లు. మిగిలిన రాష్ట్రాల్లో సోమవారం నుంచి సేకరణ ప్రారంభమైంది.
ఈ ఖరీఫ్ మార్కెటింగ్ సీజన్లో పత్తి సేకరణ అక్టోబర్ 1వ తేదీ నుంచి ప్రారంభమవుతుంది. ఎఫ్ఏక్యూ రకం పత్తిని, కాటన్ కార్పొరేషన్ ఆఫ్ ఇండియా  అక్టోబర్ 1వ తేదీ నుంచి సేకరిస్తుంది.
ఆరోగ్య, కుటుంబ సంక్షేమ మంత్రిత్వ శాఖ
రాష్ట్రాలు, కేంద్ర పాలిత ప్రాంతాల్లో కొవిడ్ టీకాల లభ్యతపై తాజా సమాచారం
రాష్ట్రాలు, యూటీల వద్ద అందుబాటులో 169.19 కోట్లకు పైగా డోసులు
రాష్ట్రాలు, కేంద్ర పాలిత ప్రాంతాల వద్ద అందుబాటులో 12.02 కోట్లకుపైగా నిల్వలు
దేశవ్యాప్తంగా కొవిడ్-19 టీకాల వేగాన్ని మరింత పెంచడానికి పరిధిని విస్తరించడానికి కేంద్ర ప్రభుత్వం కట్టుబడి ఉంది. దేశవ్యాప్త కొవిడ్-19 టీకా కార్యక్రమం గత ఏడాది జనవరి 16న ప్రారంభమైంది. కొవిడ్ టీకాల సార్వత్రికీకరణ కొత్త దశ గత ఏడాది జూన్ 21 నుంచి ప్రారంభమైంది. రాష్ట్రాలు, కేంద్ర పాలిత ప్రాంతాలకు మరిన్ని టీకాల లభ్యత, టీకాల లభ్యతపై దూరదృష్టిని పెట్టడం ద్వారా టీకా కార్యక్రమం వేగవంతమైంది. ఆయా రాష్ట్రాలు, కేంద్ర పాలిత ప్రాంతాలు చక్కటి ప్రణాళికతో పని చేయడానికి, టీకా సరఫరా గొలుసును క్రమబద్ధీకరించడానికి దీనిని ప్రారంభించారు.
సార్వత్రిక టీకా కార్యక్రమంలో భాగంగా, రాష్ట్రాలు, కేంద్ర పాలిత ప్రాంతాలకు ఉచితంగా కొవిడ్ టీకాలను అందించడం ద్వారా కేంద్ర ప్రభుత్వం మద్దతునిస్తోంది. టీకా సార్వత్రీకరణ కొత్త దశలో, దేశంలో తయారవుతున్న టీకాల్లో 75 శాతాన్ని కేంద్ర ప్రభుత్వం సమీకరించి, వాటిని రాష్ట్రాలు, కేంద్ర పాలిత ప్రాంతాలకు ఉచితంగా సరఫరా చేస్తోంది.
|
|
టీకా డోసులు
|
|

|
|
పంపిణీ చేసినవి
|
|
1,69,19,79,990
|
|
అందుబాటులోని నిల్వలు
|
|
12,02,87,191
169.19 కోట్లకు పైగా  టీకా డోసులు రాష్ట్రాలు, కేంద్ర పాలిత ప్రాంతాలకు ఇప్పటివరకు కేంద్ర ప్రభుత్వం ద్వారా , ప్రత్యక్ష సేకరణ పద్ధతిలో ఇప్పటివరకు రాష్ట్రాలు, కేంద్ర పాలిత ప్రాంతాలకు అందాయి.
రాష్ట్రాలు, కేంద్ర పాలిత ప్రాంతాల వద్ద 12.02 కోట్లకుపైగా  నిల్వలు, ఉపయోగించని డోసులు అందుబాటులో ఉన్నాయి.
ప్రధాన మంత్రి కార్యాలయం
అసమ్ ఉద్యమం లో పాలుపంచుకొన్న వారందరి వీరోచిత సాహసాన్ని స్వాహిద్ దివస్ నాడు గుర్తు కు తెచ్చిన ప్రధాన మంత్రి
అసమ్ ఉద్యమం లో పాలుపంచుకొన్న వారందరి శైర్యవంత సాహసాన్ని ప్రధాన మంత్రి శ్రీ నరేంద్ర మోదీ స్వాహిద్ దివస్ నాడు స్మరించుకొన్నారు.
ప్రధాన మంత్రి ఒక ట్వీట్ లో -
‘‘మన చరిత్ర లో అసమ్ ఉద్యమానికి ఒక విశిష్టమైన స్థానం ఉంది. ఈ ఉద్యమం లో పాలుపంచుకొన్న వారందరి యొక్క వీరోచితమైన ధైర్యాన్ని మరియు సాహసాన్ని ఈ రోజు న, స్వాహిద్ దివస్ సందర్భం లో, నేను జ్ఞప్తి కి తెచ్చుకొంటున్నాను. అసమ్ యొక్క అద్వితీయమైన సంస్కృతి ని పరిరక్షించడం కోసం వారు అందించినటువంటి తోడ్పాటు ను మనం ఎన్నటికీ మరచిపోలేం.’’ అని పేర్కొన్నారు.
భారత పోటీ ప్రోత్సాహక సంఘం
బంధన్ ఫైనాన్షియల్ హోల్డింగ్స్ లిమిటెడ్, క్రిస్ క్యాపిటల్ మరియు జి ఐ సి  లకు ఐ డి ఎఫ్ సి  అసెట్ మేనేజ్మెంట్ కంపెనీ లిమిటెడ్ మరియు ఐ డి ఎఫ్ సి ఎ ఎం సి  ట్రస్టీ కంపెనీ లిమిటెడ్ కంపెనీలలో వాటా కొనుగోలుకు సి సి ఐ  ఆమోదించింది.
బంధన్ ఫైనాన్షియల్ హోల్డింగ్స్ లిమిటెడ్, క్రిస్ క్యాపిటల్ మరియు జి ఐ సి  లకు ఐ డి ఎఫ్ సి  అసెట్ మేనేజ్మెంట్ కంపెనీ లిమిటెడ్ మరియు ఐ డి ఎఫ్ సి ఎ ఎం సి  ట్రస్టీ కంపెనీ లిమిటెడ్ కంపెనీలలో వాటా కొనుగోలుకు కాంపిటీషన్ కమిషన్ ఆఫ్ ఇండియా  ఆమోదించింది.
ఈ వుమ్మడి ప్రతిపాదికత తో ఐ డి ఎఫ్ సి అసెట్ మేనేజ్మెంట్ కంపెనీ లిమిటెడ్  లో 99.96% వాటాను ఐ డి ఎఫ్ సి ఎ ఎం సి  ట్రస్టీ కంపెనీ లిమిటెడ్ లో 100% వాటాను కొనుగోలు చేయాలని బంధన్ ఫైనాన్షియల్ హోల్డింగ్స్ లిమిటెడ్ , లతే ఇన్వెస్ట్మెంట్ ప్రైవేట్ లిమిటెడ్   మరియు ఇన్ఫినిటీ పార్టనర్స్  లు భావిస్తున్నాయి.
బి ఎఫ్ హెచ్ ఎల్ కంపెనీ బంధన్ ఫైనాన్షియల్ సర్వీసెస్ లిమిటెడ్ యాజమాన్యానికి చెందిన అనుబంధ సంస్థ. రిజర్వ్ బ్యాంక్ ఆఫ్ ఇండియా లేదా ఇతర ఆర్థిక రంగ నియంత్రక సంస్థల నియంత్రణ లో పనిచేసే బి ఎఫ్ హెచ్ ఎల్  ను బంధన్ బ్యాంక్ లిమిటెడ్ కు యజమాని గా వ్యవహరించడానికి మరియు గ్రూప్లోని బంధన్ బ్యాంక్తో పాటు అన్ని ఇతర ఆర్థిక సేవలనందించే సంస్థల్లో పెట్టుబడులు పెట్టడానికి యాజమాన్య నిర్వహణ కు స్థాపించారు.
లతే జి ఐ సి   ప్రైవేట్ లిమిటెడ్ పూర్తి యాజమాన్యంలో ఉన్న కంపెనీ. లతే కంపెనీ జి ఐ సి  స్పెషల్ ఇన్వెస్ట్మెంట్స్ ప్రైవేట్ లిమిటెడ్ కి చెందిన పెట్టుబడుల కంపెనీల గ్రూప్ లో భాగం.
సి సి ఎంటిటీ 1 క్రిస్ కేపిటల్  యొక్క అనుబంధ సంస్థ. సి సి నైన్  క్రిస్ కేపిటల్ గ్రూప్ స్థాపించిన ఒక ప్రైవేట్ ఈక్విటీ ఫండ్. సి సి ఎంటిటీ 2 భాగస్వామ్య సంస్థ.
ఐ డి ఎఫ్ సి ఎ ఎం సి  ఐ డి ఎఫ్ సి మ్యూచువల్ ఫండ్ కి చెందిన ఆస్తుల నిర్వహణ సంస్థ. ఐ డి ఎఫ్ సి ఎ ఎం సి  కేటగిరీ III ఆల్టర్నేటివ్ ఇన్వెస్ట్మెంట్ ఫండ్, పోర్ట్ఫోలియో మేనేజ్మెంట్ వ్యాపారాన్ని కూడా నిర్వహిస్తుంది మరియు ఐ డి ఎఫ్ సి  ఇండియా ఈక్విటీ హెడ్జ్ ఫండ్కి పెట్టుబడి యాజమాన్య నిర్వహణ సేవలందిస్తోంది, ఐ డి ఎఫ్ సి  ట్రస్టీ ని ఐ డి ఎం ఎఫ్  యొక్క ట్రస్టీ కంపెనీగా నియమించారు.
సి సి ఐ సవివరమైన ఆర్డర్ తర్వాత వస్తుంది
ప్రధాన మంత్రి కార్యాలయం
రేపు ఉజ్వల 2.0 ప్రారంభించనున్న ప్రధానమంత్రి
ప్రధానమంత్రి శ్రీ నరేంద్రమోదీ ఆగస్టు 10వ తేదీ మధ్యాహ్నం 12.30 గంటలకు వీడియో కాన్ఫరెన్సింగ్ ద్వారా ఉజ్వల 2.0  పథకం ప్రారంభిస్తారు. వీడియో కాన్ఫరెన్సింగ్ మాధ్యమంలో జరిగే ఈ కార్యక్రమంలో ఉత్తర ప్రదేశ్ లోని మహోబాలో ఎల్ పిజి కనెక్షన్లు అందిస్తారు. ఈ సందర్భంగా ప్రధానమంత్రి లబ్ధిదారులతో ముఖాముఖి మాట్లాడడంతో పాటు జాతినుద్దేశించి ప్రసంగిస్తారు.
ఉజ్వల 1.0 నుంచి ఉజ్వల 2.0కి ప్రయాణం
2016 సంవత్సరంలో ప్రారంభమైన ఉజ్వల 1.0 పథకం కింద 5 కోట్ల మంది బిపిఎల్ కుటుంబాలకు చెందిన మహిళలకు ఉచితంగా ఎల్ పిజి కనెక్షన్లు ఇవ్వడం లక్ష్యంగా నిర్దేశించుకున్నారు. ఆ తర్వాత పథకాన్ని 2018 ఏప్రిల్ నుంచి మరో ఏడు వర్గాలకు చెందిన  మహిళలకు విస్తరించారు. ఎల్ పిజి కనెక్షన్ల జారీ లక్ష్యాన్ని కూడా 8 కోట్లకు పెంచారు. 2019 ఆగస్టు నాటికి అంటే నిర్దేశిత సమయం కన్నా 7 నెలల ముందే లక్ష్యాన్ని చేరారు.
2021-22 కేంద్ర బడ్జెట్ లో పిఎంయువై పథకం కింద మరో కోటి ఎల్ పిజి కనెక్షన్ల జారీకి అవసరమైన నిధులు కేటాయిస్తున్నట్టు ప్రకటించారు. ఉజ్వల 2.0 పథకం కింద ఈ అదనపు కోటి పిఎంయువై కనెక్షన్ల జారీ లక్ష్యంలో భాగంగా గతంలో అమలుపరిచిన పిఎంయువై తొలి దశలో చేర్చని అల్పాదాయ వర్గాల కుటుంబాలకు ఎలాంటి డిపాజిట్ లేకుండా ఎల్ పిజి కనెక్షన్లు ఇస్తారు.
ఈ ఉజ్వల 2.0 పథకం కింద డిపాజిట్ రహిత ఎల్ పిజి కనెక్షన్ల జారీతో పాటుగా తొలి రీఫిల్, హాట్ ప్లేట్ ఉచితంగా అందిస్తారు. అలాగే పేపర్ వర్క్ కూడా కనిష్ఠంగా ఉంటుంది. ఉజ్వల 2.0లో వలస కార్మికులు రేషన్ కార్డు గాని లేదా అడ్రస్ ప్రూఫ్ గాని సమర్పించాల్సిన అవసరం ఉండదు. కుటుంబ డిక్లరేషన్, అడ్రస్ ప్రూఫ్ రెండూ లిఖిత పూర్వకంగా స్వయం ప్రకటితంగా అందిస్తే చాలును. ప్రధానమంత్రి కల అయిన సార్వత్రిక ఎల్ పిజి అందుబాటు కలను ఉజ్వల 2.0 సాకారం చేస్తుంది.
కేంద్ర పెట్రోలియం, సహజ వాయువుల శాఖ మంత్రి, ఉత్తర ప్రదేశ్ ముఖ్యమంత్రి కూడా ఈ సమావేశంలో పాల్గొంటారు.
ఆరోగ్య, కుటుంబ సంక్షేమ మంత్రిత్వ శాఖ
కొవిడ్-19 తాజా సమాచారం
దేశవ్యాప్త కొవిడ్-19 టీకా కార్యక్రమంలో భాగంగా ఇప్పటివరకు 194.59 కోట్ల డోసులు అందించారు.
దేశవ్యాప్త క్రియాశీల కేసుల సంఖ్య 32,498
మొత్తం కేసుల్లో క్రియాశీల కేసులు 0.08%
ప్రస్తుత రికవరీ రేటు 98.71%
గత 24 గంటల్లో 3,591 మంది కోలుకున్నారు. దీంతో, కోలుకున్నవారి మొత్తం సంఖ్య 4,26,40,301 కు పెరిగింది.
గత 24 గంటల్లో 7,240 కొత్త కేసులు నమోదయ్యాయి.
రోజువారీ పాజిటివిటీ రేటు 2.13%
వారపు పాజిటివిటీ రేటు 1.31%
గత 24 గంటల్లో చేసిన 3,40,615 కొవిడ్ పరీక్షలతో కలిపి ఇప్పటివరకు 85.38 కోట్ల పరీక్షలు చేశారు.
రహదారి రవాణా, హైవేల మంత్రిత్వ శాఖ
రవాణా వాహనాల్లో అంతర్జాతీయ స్థాయి ఉద్గార ప్రమాణాలు, భద్రత చర్యలు త్వరలోనే అమలు
రవాణా వాహనాల్లో అంతర్జాతీయ స్థాయి ఉద్గార ప్రమాణాలు, భద్రత చర్యల అమల్లో మరిన్ని సంస్కరణలకు కేంద్రం సంకల్పించింది. వాహన రంగం ప్రగతి, జీడీపీలో దాని వాటా పెంచడానికి దీర్ఘకాలిక నియంత్రణ ప్రణాళిక ప్రకారం ప్రభుత్వం అడుగులు వేస్తోంది. ఈ తరహా నిబంధనల్లో, అభివృద్ధి చెందిన దేశాలతో సమానంగా భారతీయ వాహన పరిశ్రమను నిలబెట్టడానికి కేంద్ర వద్ద ప్రణాళికలు ఉన్నాయి.
ఈ తరహా మార్పులతో భారతీయ వాహన రంగంలో వేగం పెరిగింది. ప్రయాణీకుల భద్రత, ఉద్గారాల నియంత్రణ, అనుసంధాన సాంకేతికతలో ఇటీవలి సంవత్సరాల్లో అనేక మార్పులొచ్చాయి. ఉద్గారాల ప్రమాణాల్లో బీఎస్-4 నుంచి నేరుగా బీఎస్-6కు మారడం ద్వారా.. యూరప్, జపాన్, అమెరికా స్థాయికి చేరడం ముఖ్యమైన మార్పుల్లో ఒకటి. మోటారు వాహనాల చట్టం లో ప్రభుత్వం తీసుకొచ్చిన అత్యవసర సవరణలు సానుకూల స్పందనను సాధించాయి.
భారతీయ వాహన రంగంలో ఉద్గారాల నియంత్రణ స్థాయిని, భద్రత ప్రమాణాలను పెంచడానికి 'కేంద్ర రహదారి రవాణా, హైవేల మంత్రిత్వ శాఖ' అనేక నిబంధనలు తీసుకొచ్చింది. యాంటీ-లాక్ బ్రేకింగ్ వ్యవస్థ, ఎయిర్ బ్యాగులు, వేగ హెచ్చరిక వ్యవస్థ, రివర్స్ పార్కింగ్ అసిస్ట్, క్రాషింగ్ ప్రమాణాలు వంటివాటిపై ముసాయిదా ప్రకటనలు వీటిలో కొన్ని.
సంబంధిత విభాగ వాహనాల్లో 'ఎలక్ట్రానిక్ స్టెబిలిటీ కంట్రోల్ సిస్టం' , 'బ్రేక్ అసిస్ట్ సిస్టం' ప్రమాణాలను వచ్చే రెండేళ్లలో అమలుచేసే ప్రక్రియను మంత్రిత్వ శాఖ రూపొందిస్తోంది. బస్సుల్లో 'ఈఎస్సీ'పై గతేడాది ముసాయిదా ప్రకటన కూడా ఇచ్చింది. 2023 ఏప్రిల్ నుంచి దీనిని అమలు చేయాలని నిర్ణయించింది.
వాహన రంగంలో అంతర్జాతీయ ప్రమాణాలు అమలు చేయాల్సిన ముఖ్యమైన విభాగాలను మంత్రిత్వ శాఖ గుర్తించింది. 'టైర్లలో గాలి పర్యవేక్షణ వ్యవస్థ' వీటిలో ఒకటి. వచ్చే నెల నుంచే ఇది అమల్లోకి రానుంది. వాహనాల కొలతలు, భవన నిర్మాణ సామగ్రితో కూడిన వాహనాలకు సంబంధించిన భద్రత ప్రమాణాలను ఇప్పటికే మంత్రిత్వ శాఖ పేర్కొంది. ద్విచక్ర వాహనాల్లో సైడ్ స్టాండ్, ఫుట్ రెస్ట్ వంటివాటి భద్రత ప్రమాణాలను కూడా స్పష్టంగా వెల్లడించింది. త్వరలోనే ఇవన్నీ అమల్లోకి రానున్నాయి.
ఆర్థిక మంత్రిత్వ శాఖ
పరోక్ష పద్దతిలో 2021 మార్చి 10 నాటికి 82,072 ఆదాయం పన్ను మదింపులు పూర్తి
వ్యకిగత హాజరులేకుండా పరోక్షపద్ధతిలో ఆదాయం పన్ను మదింపులను పూర్తి చేస్తున్నామని కేంద్ర ఆర్ధిక, కార్పొరేట్ వ్యవహారాల మంత్రిత్వ శాఖ సహాయ మంత్రి శ్రీ అనురాగ్ సింగ్ సింగ్ తెలిపారు. రాజ్యసభలో ఒక సభ్యుడు అడిగిన ప్రశ్నకు లిఖితపూర్వకంగా ఈరోజు ఇచ్చిన సమాధానంలో మంత్రి కొన్ని సందర్భాలలో మినహా అన్ని ఆదాయం పన్ను మదింపులను పరోక్ష విధానంలో పూర్తి చేస్తున్నామని అన్నారు. i. కేంద్ర ఛార్జీలకు సంబందించిన కేసులలో అసెస్మెంట్ ఆర్డర్లు, ii అంతర్జాతీయ పన్ను ఛార్జీలకు సంబందించిన కేసులలో అసెస్మెంట్ ఆర్డర్ లలో మినహా మిగిలిన అన్ని పన్ను మధింపులు పరోక్ష పద్దతిలో జరుగుతున్నాయని మంత్రి వివరించారు.
జవాబుదారీతనం, పారదర్శకతతో మరింత సమర్ధంగా మదింపుదారుని మొత్తం ఆదాయం లేదా నష్టాన్ని ఆదాయం పన్ను చట్టం 1961 లోని సెక్షన్143  లేదా 144 కింద పన్నుఅంచనా వేయడానికి మదింపుదారుడు, మదింపు వేసే అధికారి నేరుగా సమావేశం కాకుండా సాధ్యమైనంత ఎక్కువగా సాంకేతికంగా వెసులుబాటులో ఉండేలా ఒక అధికారి పరిధిలో అధికారులు సభ్యులుగా వుండే బృందం ఈ విధులను నిర్వర్తిస్తుందని మంత్రి వివరించారు.
2021 మార్చి 10వ తేదీవరకు 82,072 మదింపులను పరోక్ష పద్దతిలో పూర్తి చేశామని మంత్రి సభకు తెలిపారు.
సిబిడిటి ప్రవేశ పెట్టిన పరోక్ష పన్ను మదింపు విధానంపై మదింపుదారుల నుంచి నేషనల్ కౌన్సిల్ ఆఫ్ అప్లైడ్ ఎకనామిక్ రీసెర్చ్ , ఆర్థిక వ్యవహారాల విభాగం , సెంట్రల్ బోర్డ్ ఆఫ్ డైరెక్ట్ టాక్స్  లు ఎన్సిఎఇఆర్ ఆధ్వర్యంలో స్వతంత్ర అధ్యయనాన్ని నిర్వహించడానికి ఒప్పందం కుదుర్చుకున్నాయని మంత్రి వివరించారు.
జిఎస్టి మదింపులను పరోక్ష పద్దతిలో నిర్వహించే ప్రతిపాదన ప్రభుత్వ పరిశీలనలో లేదని మంత్రి తన సమాధానంలో తెలిపారు. అమలులో వున్న జిఎస్టి చట్టాలు మరియు నియమాల కింద సాధారణ పోర్టల్లో రాబడిని అంచనా ఎలక్ట్రానిక్ ఫైలింగ్ వేయడానికి అవకాశం ఉందని దీనిని దృష్టిలో ఉంచుకుని జిఎస్టి మదింపులను పరోక్ష పద్దతిలో పరిశీలించే ప్రతిపాదన ప్రస్తుతం ప్రభుత్వం పరిశీలనలో లేదని మంత్రి పేర్కొన్నారు. తీవ్రమైన మోసం దర్యాప్తు కార్యాలయానికి సంబంధించి ఎలాంటి సమాచారం లేదని మంత్రి తెలిపారు.
ఆరోగ్య, కుటుంబ సంక్షేమ మంత్రిత్వ శాఖ
కోవిడ్-19 టీకాల కార్యక్రమం: అపోహలూ, వాస్తవాలూ
సార్వత్రిక టీకాలతో సహా కోవిడేతర కార్యక్రమాలకూ కేంద్ర ఆరోగ్యమంత్రిత్వశాఖ ప్రాధాన్యం
2021 తొలి త్రైమాసికంలో 99% డిటిపి3 పూర్తిచేసిన భారత్; అత్యధిక సాధనలో ఇప్పటివరకూ ఇదే రికార్డ్
కోవిడ్ -19 కారణంగా లక్షలాది మంది పిల్లలు ఇతర ముఖ్యమైన టీకాలకు దూరమయ్యారని, దానివలన భవిష్యత్తులో వారు అనేక వ్యాధుల బారినపడి మరణించే ప్రమాదం ఉందంటూ ఆరోపణలతో కూడిన మీడియా వార్తలు వెలువడుతున్నాయి.
ఈ వార్తలు నిరాధారమైనవి, వాస్తవానికి భిన్నమైనవి.
కరోనా సంక్షోభం మొదలైనప్పటినుంచి కేంద్ర ఆరోగ్య, కుటుంబ సంక్షేమ మంత్రిత్వశాఖ సార్వత్రిక టీకాల కార్యక్రమం కింద రకరకాల టీకాలివ్వటం సహా అన్ని అత్యవసర సేవలమీద ప్రత్యేక దృష్టి కొనసాగిస్తూనే ఉందని ఈ సందర్భంగా స్పష్టం చేసింది. ఈ మంత్రిత్వశాఖ అన్ని రాష్టాలు, కేంద్రపాలిత ప్రాంతాలు, అభివృద్ధి భాగస్వాములతో కలసి కోవిడ్-19 ప్రతికూల ప్రభావాలమీద విశేషంగా కృషి చేసింది. తీసుకోవాల్సిన అత్యవసర చర్యలను సమీక్షించి పిల్లలందరికీ ప్రాణాలు కాపాడే టీకాలు సక్రమంగా అందేలా చర్యలు తీసుకుంది.
పైగా భారత ప్రభుత్వం, ప్రజారోగ్య సిబ్బంది కనబరచిన అంకిత భావం కారణంగా దేశంలో ఈఏడాది మొదటి త్రైమాసికం  లో 99% డిటిపి3 టీకాలు పూర్తి చేయగలిగారు. ఇప్పటివరకు అత్యధికంగా డిటిపి3 కవరేజ్ లో ఇదే రికార్డు స్థాయి కావటం గమనార్హం.
సార్వత్రిక టీకాల కార్యక్రమం అమలు మీద కోవిడ్ టీకాల ప్రభావం పడకుండా ఉండేందుకు అనేక చర్యలు తీసుకున్నారు. వాటిలో కొన్ని:
· కోవిడ్ సంక్షోభ సమయంలోనూ పోలియీ అనుబంధ టీకాల కార్యక్రమం కొనసాగేలా జాతీయ మార్గదర్శకాలు జారీ అయ్యాయి.
· కొత్త మార్గదర్శకాల మీద రాష్ట్ర స్థాయి, జిల్లా స్థాయి శిక్షణాతరగతులు నిర్వహించి కోవిడ్ మార్గదర్శకాలకు అనుగుణంగా సురక్షితంగా టీకాలు వేయటం గురించి చెప్పారు.
· టీకాలు తీసుకోకుండా మిగిలిపోయిన వారిని గుర్తించి కారణాలు తెలుసుకోవటానికి, టీకాల కార్యక్రమం పర్యవేక్షించటానికి వీలుగా జిల్లా, రాష్ట స్థాయి టాస్క్ ఫోర్స్ లు పనిచేస్తూ దిద్దుబాటు చర్యలు తీసుకుంటాయి.
· ఎక్కువ రిస్క్ కు గురయ్యే అవకాశమున్నవారు, ప్రాంతాలు  గుర్తించి వాటిమీద దృష్టి సారించటం.
· ఎక్కువ రిస్క్ ఉండే జిల్లాలుగా గుర్తించిన 250 జిల్లాల్లో టీకాల కార్యక్రమం ఉద్ధృతం చేయటం ద్వారా 9,5 లక్షలమంది పిల్లలకు, 2.24 లక్షలమంది గర్భిణులకు టీకాలిచ్చారు.
· పోలియో నిరోధక టీకాలివ్వటానికి ఒక ఒక జాతీయ టీకాల రౌండ్, ఇంకొక ఉప జాతీయ టీకాల రౌండ్ చేపట్టారు.
· కోవిడ్-19 కోసం ఒక రిస్క్ కమ్యూనికేషన్, కమ్యూనిటీ ఎంగేజ్ మెంట్ స్ట్రాటెజీ ని రూపొందించి అమలు చేశారు. కోవిడ్ యోధులకు, శాఖాపరమైన సిబ్బందికి అనుగుణంగా సామర్థ్యం పెంపు దిశగా మాడ్యూల్స్ తయారుచేశారు. ఆ విధంగా టీకాలతోసహా అత్యవసర కార్యకలాపాలు చేపట్టటానికి వెసులుబాటు కల్పించారు.
ఆరోగ్య, కుటుంబ సంక్షేమ మంత్రిత్వ శాఖ
కోవిడ్-19 తాజా పరిస్థితి
భారతదేశం మొత్తం సగటు లో 14 రాష్ట్రాలు/యుటిలలో అధిక టీపీఎం, తక్కువ పాజిటివ్ కేసులు
74% కేసులు 10 రాష్ట్రాలు/యుటిలలోనే కేంద్రీకృతమై ఉన్నాయి
భారతదేశ పరీక్ష సామర్థ్యం రోజువారీ 12 లక్షల పరీక్షలకు పైగా చేరుకుంది. దేశవ్యాప్తంగా మొత్తం 6.6 కోట్ల కంటే ఎక్కువ పరీక్షలు జరిగాయి. అధిక స్థాయి పరీక్షలు జరగడం వల్ల పాజిటివ్ కేసులను ముందుగా గుర్తించడానికి అవకాశం ఉంటుంది. చివరికి పాజిటివ్ రేటు తగ్గుతుందన్నది మనకున్న ఆధారాల బట్టి అర్థం వవుతుంది. భారతదేశం చాలా ఎక్కువ పరీక్షల పరంపర సాగుతుండగా, 14 రాష్ట్రాలు/యుటిలు అధిక టెస్ట్ పర్ మిలియన్  తో మెరుగైన కోవిడ్ ప్రతిస్పందనను ప్రదర్శించాయి, జాతీయ సగటు కంటే తక్కువ పాజిటివ్ రేటును కలిగి ఉన్నాయి. సంచిత పాజిటివ్ రేటు 8.52%, టెస్ట్ పర్ మిలియన్ ఈ రోజు 48,028 వద్ద ఉంది.
దేశంలో గత 24 గంటల్లో మొత్తం 83,347 కొత్త కేసులు నమోదయ్యాయి. కొత్తగా ధృవీకరించబడిన కేసులలో 74%, 10 రాష్ట్రాలు / యుటిలలో కేంద్రీకృతమై ఉన్నాయి. మహారాష్ట్ర మాత్రమే 18,000 కన్నా ఎక్కువ కేసులు నమోదయ్యాయి, ఆంధ్రప్రదేశ్, కర్ణాటకలో వరుసగా 7,000, 6,000 కేసులు నమోదయ్యాయి.
గత 24 గంటల్లో 1,085 మరణాలు నమోదయ్యాయి.
కోవిడ్ కారణంగా గత 24 గంటల్లో 83% మరణాలు 10 రాష్ట్రాలు / యుటిలలో ఉన్నాయి. మహారాష్ట్ర 392 మరణాలను నివేదించింది, కర్ణాటక, ఉత్తర ప్రదేశ్ లో వరుసగా 83 మరియు 77 మరణాలు సంభవించాయి.
రాష్ట్రపతి సచివాలయం
ప్రధానమంత్రి రాష్ట్రీయ బాల పురస్కార్ 2023 అవార్డులను ప్రదానం చేసిన రాష్ట్రపతి
న్యూఢిల్లీలో ఈ రోజు  జరిగిన కార్యక్రమంలో రాష్ట్రపతి శ్రీమతి ద్రౌపది ముర్ము 11 మంది పిల్లలకు ప్రధానమంత్రి రాష్ట్రీయ బాల పురస్కార్ 2023 అవార్డులను ప్రదానం చేశారు.
ఈ సందర్భంగా మాట్లాడిన రాష్ట్రపతి పిల్లలు దేశానికి అత్యంత విలువైన ఆస్తులని అన్నారు. పిల్లల భవిష్యత్తు ఉజ్వలంగా ఉండేలా చూసేందుకు చర్యలు అమలు జరగాలని అన్నారు.పిల్లల భవిష్యత్తును నిర్మించడానికి జరిగే ప్రతి ప్రయత్నం సమాజం, దేశ అభివృద్ధిపై ప్రభావం చూపించి అభివృద్ధికి సహకరిస్తుందని రాష్ట్రపతి అన్నారు. పిల్లలు సంతోషంగా, సురక్షితంగా బాల్యం అనుభవించేలా చూసి, భవిష్యత్తు కు ప్రణాళిక అమలు చేయాల్సి ఉంటుందని రాష్ట్రపతి అన్నారు. ప్రభ చూపించిన పిల్లలను గుర్తించి గౌరవించడం ద్వారా దేశ నిర్మాణంలో పాలు పంచుకునేలా ప్రోత్సహిస్తున్నామని అన్నారు.
అవార్డులు పొందిన వారిలో కొందరు చిన్న వయసులో అచంచలమైన ధైర్యాన్ని, పరాక్రమాన్ని ప్రదర్శించారని రాష్ట్రపతి ప్రశంసించారు. వారు సాధించిన విజయం, ప్రదర్శించిన ధైర్య సాహసాలు తెలుసుకుని ఆశ్చర్య పోవడమే కాకుండా పొంగిపోయాను అని రాష్ట్రపతి అన్నారు. ఇటువంటి వారి నుంచి పిల్లలు స్ఫూర్తి పొంది పని చేయాలని సలహా ఇచ్చారు.
దేశ వ్యాప్తంగా ఆజాదీ కా అమృత్ మహోత్సవ్ను జరుపుకుంటున్నామని రాష్ట్రపతి తెలిపారు. కఠినమైన పోరాటం,త్యాగాలు చేయడం ద్వారా దేశానికి స్వాతంత్రం సిద్ధించి ప్రజలకు స్వేచ్ఛ లభించింది. త్యాగాలు, పోరాటాల ద్వారా సిద్ధించిన స్వాతంత్ర్యం విలువను యువతరం గుర్తించి, రక్షించాలని రాష్ట్రపతి హితవు పలికారు. వచ్చిన అవకాశాన్ని పిల్లలు ఉపయోగించుకుంటూ దేశ ప్రయోజనాల గురించి ఆలోచించాలని, దేశం కోసం పని చేయాలని ఆమె సూచించారు.
భారతీయ జీవన విలువలు దాతృత్వానికి అత్యున్నత స్థానం ఇస్తాయని రాష్ట్రపతి అన్నారు. ఇతరుల కోసం జీవించే వారి జీవితం అర్థవంతంగా ఉంటుంది. మొత్తం మానవాళి పట్ల ప్రేమ భావన, జంతువులు, పక్షులు మరియు మొక్కలను సంరక్షించే సంస్కృతి భారతీయ జీవిత విలువల్లో ఒక భాగంగా ఉంది అని రాష్ట్రపతి పేర్కొన్నారు. నేటితరం చిన్నారులు పర్యావరణం పట్ల మరింత స్పృహతో ఉన్నారని ఆమె సంతోషం వ్యక్తం చేశారు. చేసే ప్రతి పని పర్యావరణానికి హాని కలిగించదు అన్న అంశాన్ని పిల్లలు గుర్తించాలని ఆమె సూచించారు. చెట్లను నాటి వాటిని సంరక్షించాలి అని పిల్లలకు రాష్ట్రపతి సలహా ఇచ్చారు. . శక్తిని ఆదా చేయాలని పిల్లలకు సూచించిన రాష్ట్రపతి ఈ విషయం పెద్దలకు పిల్లలు స్ఫూర్తి కలిగించాలని సూచించారు.
కళ, సంస్కృతి, శౌర్యం, నూతన ఆవిష్కరణ, పాండిత్యం, సామాజిక సేవ, క్రీడలు వంటి 11 విభాగాల్లో అత్యుత్తమ కనబరిచిన 5 - 18 సంవత్సరాల వయస్సు గల పిల్లలకు ప్రధాన మంత్రి రాష్ట్రీయ బాల పురస్కారాన్ని అందజేస్తున్నారు. ఈ ఏడాది కళ, సంస్కృతి, శౌర్యం, నూతన ఆవిష్కరణ, సామాజిక సేవ, క్రీడల విభాగాల్లో అవార్డులు అందజేశారు.
ఆరోగ్య, కుటుంబ సంక్షేమ మంత్రిత్వ శాఖ
కొవిడ్-19 తాజా సమాచారం
దేశవ్యాప్త కొవిడ్-19 టీకా కార్యక్రమంలో భాగంగా ఇప్పటివరకు మొత్తం 220.66 కోట్ల డోసులు  అందించారు
గత 24 గంటల్లో 2,194 డోసులు అందించారు
దేశవ్యాప్త క్రియాశీల కేసుల సంఖ్య 19,613
మొత్తం కేసుల్లో క్రియాశీల కేసులు 0.04%
ప్రస్తుత రికవరీ రేటు 98.77%
గత 24 గంటల్లో 3,469 మంది కోలుకున్నారు. దీంతో, కోలుకున్నవారి మొత్తం సంఖ్య 4,44,25,250కు పెరిగింది.
గత 24 గంటల్లో1,690కొత్త కేసులు నమోదయ్యాయి.
రోజువారీ పాజిటివిటీ రేటు1.15%
వారపు పాజిటివిటీ రేటు1.63%
గత 24 గంటల్లో చేసిన 1,47,177 కొవిడ్ పరీక్షలతో కలిపి ఇప్పటివరకు92.82 కోట్ల పరీక్షలు చేశారు.
ప్రధాన మంత్రి కార్యాలయం
పోలండ్ లో జరిగిన ఐఎస్ఎస్ఎఫ్ ప్రెసిడెంట్ స్ కప్ లో పతకాల ను గెలిచినందుకుమను భాకర్, రాహీ సర్ నోబత్, సౌరభ్ చౌధరి మరియు అభిషేక్ వర్మ లకుఅభినందనలు తెలిపిన ప్రధాన మంత్రి
పోలండ్ లో జరిగిన ఐఎస్ఎస్ఎఫ్ ప్రెసిడెంట్ స్ కప్ లో పతకాల ను గెలిచినందుకు మను భాకర్ ను, రాహీ సర్ నోబత్ ను, సౌరభ్ చౌధరి ని మరియు అభిషేక్ వర్మ ను ప్రధాన మంత్రి శ్రీ నరేంద్ర మోదీ అభినందించారు.
ప్రధాన మంత్రి ఒక ట్వీట్ లో -
‘‘పోలండ్ లో జరిగిన ఐఎస్ఎస్ఎఫ్ ప్రెసిడెంట్ స్ కప్ లో పతకాల ను గెలిచినందుకు @realmanubhaker కు, @SarnobatRahi కి, @SChaudhary2002 కుమరియు @abhishek_70007 కు అభినందన లు. వారి బ్రహ్మాండమైన ఆట తీరు ను చూసుకొని భారతదేశ ప్రజలు గర్వపడుతున్నారు. రాబోయే కాలం లో ఈ క్రీడాకారుల ప్రయత్నాలు ఫలప్రదం కావాలంటూ వారికి శుభాకాంక్షలు తెలియజేస్తున్నాను.’’ అని పేర్కొన్నారు.
యువజన వ్యవహారాలు, క్రీడల మంత్రిత్వ శాఖ
జాతీయ క్రీడా సంఘాల ద్వారా నిధులు
దేశంలో జాతీయ, అంతర్జాతీయ క్రీడా పోటీలు నిర్వహించేందుకు, విదేశాల్లో నిర్వహించే క్రీడాపోటీల్లో పాల్గొనేందుకు, శిక్షణ శిబిరాలకు, సామగ్రి కొనుగోలుకు, విదేశీ శిక్షకులను నియమించుకునేందుకు 'జాతీయ క్రీడా సంఘాలకు సాయం' పథకం కింద నిధులు మంజూరయ్యాయి. 2019-20లో రూ.300.85 కోట్లు, 2020-21లో రూ.245 కోట్ల కేటాయింపు జరిగింది.
క్రీడా మౌలిక సదుపాయల ఏర్పాటు, నవీకరణ, వినియోగం వంటి మూలధన ఆస్తుల కోసం 2019-20లో కేటాయించిన రూ.295.87 కోట్లతో పోలిస్తే, 2020-21లో రూ.300.85 కోట్ల కేటాయింపు జరిగింది.
కేంద్ర యువజన వ్యవహారాలు, క్రీడల శాఖ మంత్రి  కిరెన్ రిజిజు ఈ సమాచారాన్ని లిఖితపూర్వక సమాధానంగా లోక్సభకు సమర్పించారు..
మత్స్య పరిశ్రమ, పశు పోషణ మరియు పాడి పరిశ్రమ మంత్రిత్వ శాఖ
జాతీయ మత్స్య రైతుల దినోత్సవం 2023 వేడుక: మత్స్య రంగ స్టార్టప్ గ్రాండ్ ఛాలెంజ్ మరియు మత్స్య రంగ స్టార్టప్ సదస్సు
మత్స్య శాఖ స్టార్టప్ గ్రాండ్ ఛాలెంజ్ను స్టార్టప్ ఇండియా హబ్ మరియు డిపిఐఐటి భాగస్వామ్యంతో ప్రారంభించింది. మత్స్య రంగంలో అసాధారణ ప్రభావాన్ని చూపే స్టార్టప్లను గుర్తించడం, ప్రోత్సహించడం మరియు గౌరవించడం దీని లక్ష్యం.
జులై 10న మహాబలిపురంలో జాతీయ మత్స్య రైతు దినోత్సవాన్ని జరుపుకోనున్నారు
మత్స్య శాఖ ఫిషరీస్ స్టార్టప్ గ్రాండ్ ఛాలెంజ్ను స్టార్టప్ ఇండియా హబ్ మరియు డిపిఐఐటి భాగస్వామ్యంతో ప్రారంభించింది, ఫిషరీస్ ఎకోసిస్టమ్లో అసాధారణమైన ప్రభావాన్ని సృష్టించే స్టార్టప్లను గుర్తించడం, ప్రోత్సహించడం మరియు గౌరవించడం దీని లక్ష్యం. భారతదేశంలో మత్స్య పర్యావరణ వ్యవస్థ సంవత్సరాలుగా అభివృద్ధి చెందుతోంది, ప్రస్తుతం 21 రాష్ట్రాలు మరియు కేంద్రపాలిత ప్రాంతాలలో ఫిషరీస్ స్టార్టప్లు ఉన్నాయి.
ఫిషరీస్ స్టార్టప్ గ్రాండ్ ఛాలెంజ్ నాలుగు సమస్య ప్రకటనలలో దరఖాస్తులను కోరింది. ఈ ఛాలెంజ్కు 121 స్టార్టప్ల నుండి సమస్య ప్రకటనలలో దరఖాస్తులు వచ్చాయి. కఠినమైన విశ్లేషణ తర్వాత, 12 స్టార్టప్లు ఛాలెంజ్ విజేతలుగా ఎంపిక చేయబడ్డాయి.
ఎంపికైన స్టార్టప్లను మత్స్య, పశుసంవర్ధక మరియు పాడిపరిశ్రమ మంత్రి డాక్టర్ ఎల్. మురుగన్ మరియు ఫిషరీస్ పశుసంవర్ధక మరియు పాడిపరిశ్రమ శాఖ సహాయ మంత్రులు డాక్టర్ సంజీవ్ కుమార్ బల్యాన్, శ్రీ పర్షోత్తం రూపాలాతో పాటు, వివిధ రాష్ట్రాల మత్స్యశాఖ ఇంచార్జి మంత్రుల సమక్షంలో సత్కరిస్తారు. 10 జూలై 2023న తమిళనాడులోని మహాబలిపురంలో జాతీయ మత్స్య రైతు దినోత్సవం సందర్భంగా కేంద్ర మరియు రాష్ట్ర ప్రభుత్వాల సీనియర్ అధికారులుపాల్గొంటారు.
ప్రధాన్ మంత్రి మత్స్య సంపద యోజన కింద ఎంపిక చేసిన స్టార్టప్లు తమ ఆవిష్కరణలను కొనసాగించడంలో సహాయపడటానికి రూ 2 లక్షల నగదు గ్రాంట్ అందించబడుతుంది.
10 జూలై, 2023న మహాబలిపురంలో జరిగే జాతీయ మత్స్య రైతు దినోత్సవ వేడుకలో దేశవ్యాప్తంగా ఉన్న మత్స్యకార ఆవిష్కర్తలలో అత్యుత్తమమైన 30 అసాధారణమైన స్టార్టప్లను ప్రదర్శిస్తుంది. స్టార్టప్లు తమ వ్యాపారాన్ని మరింత అభివృద్ధి చేయడంలో సహాయపడేందుకు ప్రత్యేక సెషన్లు కూడా ఏర్పాటు చేయబడతాయి.